钦定古今图书集成/明伦汇编/氏族典/第349卷 > 《廖用贤尚友录》 > 丘堆
## 钦定古今图书集成/明伦汇编/氏族典/第349卷 > 《廖用贤尚友录》 > 丘堆

按《魏书丘堆传》：“堆，代人也。美容仪，以忠谨亲侍。太宗
即位，拾遗左右，稍迁散骑常侍。赫连屈孑遣骑寇河
西，堆击走之，以功赐爵为侯。世祖即位，进爵临淮公，
加镇西将军，徙为太仆。世祖征赫连昌，堆与常山王
素督步兵三万人为后继。昌战败南奔，诏堆班师。宜
城王奚斤表留堆等进平昌，许之。堆、斤合军与昌相”
拒击，士马乏粮，堆督租于民间，为昌所袭，败绩，堆将
数百骑还城。斤追击赫连定，留堆守辎重，斤为定所
擒，堆闻而弃甲走长安。世祖大怒，遣西平公安颉斩
堆。